**KUTSESTANDARD**

**Krohvija, tase 4**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

Kutsestandard **Krohvija, tase 4** on täienduskoolituse õppekava ja töömaailma kutse andmise aluseks. See kutsestandard ei ole tasemeõppe õppekava ning koolilõpu kutse andmise aluseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| *Krohvija, tase 4* | *4* |

**A-osa**

**TÖÖ KIRJELDUS**

|  |
| --- |
| **A.1 Töö kirjeldus** |
| Ehitusviimistlejad töötavad ehitus- ja kinnisvarahooldusettevõtetes. Krohvija peamisteks tööülesanneteks on hoonete ja rajatiste erinevate pindade krohvimine ja tasandamine. Tööülesanded hõlmavad ka krohvitavate pindade ettevalmistust ja materjalide arvestust.  Krohvija, tase 4 korraldab iseseisvalt oma töökoha ja vastutab oma tööülesannete kvaliteetse täitmise eest. Töökorraldusest lähtuvalt võib oma kutsealal juhendada ja nõustada vähem kogenud kolleege nende tavatöös.  Üldjuhul töötavad krohvijad täistööajaga (kaheksa tundi päevas, viis päeva nädalas). Töö toimub nii siseruumides kui ka välitingimustes, sõltuvalt krohvitavast pinnast (siseviimistlus või välisviimistlus).  Krohvija töö on füüsiliselt koormav, töörütm on vahelduv ja sõltub täidetavatest tööülesannetest. Töötatakse sageli sundasendites: redelil või tellingutel seistes, kummargil, põlvili asendis. Käte asend võib olla ka pea kohal. Töö võib toimuda erinevatel kõrgustel ja muutuvates keskkonnatingimustes. Krohvija peab järgima tööeeskirju ja ohutusnõudeid, ettevaatlik tuleb olla komistamiste ja libastumistega. Krohvija töös tuleb kokku puutuda tolmu ja erinevate kemikaalidega, mis võivad tundlikel inimestel põhjustada tervisekahjustusi ning seetõttu on kohustuslik kasutada kaitseriietust ja vahendeid.  Peamised töövahendid on krohvimistöödeks vajalikud käsi- ja elektrilised mõõteriistad ja töövahendid (loodid, mootorsegistid, kellud, hõõrutid, tasandus- ja rihtlatid, krohvisilurid jt). |
| Ettepanekud |
| **A.2 Tööosad** |
| A.2.1 Hoonete ja rajatiste sise- ja välispindade krohvimine  A.2.2 Ehitise ehisdetailide parandamine  A.2.3 Madalama kvalifikatsiooniga krohvijate nõustamine ja juhendamine |
| **Valitavad tööosad** |
| A.2.4 Kuivkrohvplaatide paigaldamine  A.2.5 Soojusisolatsiooni liitsüsteemide paigaldamine  A.2.6 Parapetile ja fassaadipindadele plekkdetailide paigaldamine |
| Ettepanekud |
| **A.3 Kutsealane ettevalmistus** |
| Üldjuhul on 4. taseme krohvijana töötavatel inimestel kas erialane kutsekeskharidus ja praktilise töö kogemus ehitusettevõttes või keskharidus ja praktiline töökogemus ehitusettevõttes. |
| Ettepanekud |
| **A.4 Enamlevinud ametinimetused** |
| Krohvija, viimistleja |
| **A.6 Tulevikuoskused** |
| Ehitusprotsessi terviku mõistmine  Energiatõhususe nõuetega arvestamine  Jooniste lugemise oskus, sh 3D-joonised  Ehituse tehnoloogiliste lahenduste kasutamise oskus  Koostööoskus  Suhtlemisoskus  Algtasemel kasutaja baasdigioskused.  Erialaste veebi- ja nutiseadme rakenduste kasutamine. |
| Ettepanekud |

**B-osa**

**KOMPETENTSUSNÕUDED**

|  |
| --- |
| **B.1 Kutse struktuur** |
| Krohvija, tase 4 kutse moodustub üldoskustest ja kohustuslikest ning valitavast kompetentsist. Kutse taotlemisel on nõutav üldoskuste ja kohustuslike kompetentside tõendamine. Lisaks on võimalik tõendada valitavad kompetentsid järgmiselt: 1. kuivkrohvplaatide paigaldamine; 2. soojusisolatsiooni liitsüsteemide paigaldamine ning parapetile ja fassaadipindadele plekkdetailide paigaldamine. |
| Ettepanekud |

|  |
| --- |
| **B.2 Krohvija, tase 4****üldoskused** |
| 1. Väljendab oma seisukohti selgelt ja hinnanguvabalt; suhtleb viisakalt, kasutab sobivaid suhtlemisvorme ja -viise; suhtleb konstruktiivselt hoiab häid suhted kolleegidega; tuleb toime keerukates suhtlusolukordades. 2. Kohandub meeskonnaga; teab ja arvestab enda ja teiste rolli meeskonnas; peab kinni meeskonna liikmete vahelistest kokkulepetest; on avatud koostööle ja toetab meeskonna tulemuslikku tegutsemist; jagab meeskonnaliikmetega vajalikku informatsiooni; korraldab enda töölõigu sujuva toimimise, lähtudes juhistest. 3. Mõistab pideva õppimise ja enesearendamise vajadust; seab eesmärgid professionaalseks arenguks; omandab uusi teadmisi ja oskusi ning rakendab neid oma töös. 4. Mõistab ehitusprotsesse ja nende järjestatust (üldine arusaam ehitustegevusest ja energiatõhususest ehitiste ehitamisel ehitustööde ettevalmistamisest kuni ehitise valmimiseni) ja arvestab seda oma töös. 5. Järgib asjakohaseid tööjuhiseid, materjalide tootjate poolt ettenähtud tehnoloogiaid ja etteantud kvaliteedinõudeid. 6. Tunneb tööks vajalikke mõõte vahendeid/instrumente (lasermõõtja, lood jt) ja nende tööspetsiifikat ja kasutab neid töö tegemisel hoiab neid korras järgides kasutus ning hooldusjuhiseid. 7. Käitleb ehitusjäätmeid vastavalt juhistele. 8. Oskab lugeda ja saab aru ehitusjoonistest ja projektdokumentatsioonist. Määratleb vajadusel tööks vajalikud materjalid ja materjalide mahud. 9. Kasutab oma töös ergonoomilisi, energiasäästlikke ja ohutuid töövõtteid ning isikukaitsevahendeid, järgides kõikides tööprotsessietappides töötervishoiu-, keskkonnahoiu-, tööohutusnõudeid (sh tööaluste (väiketellingute) - ja ohutuspiirete paigaldamine, tagab töökoha valgustatuse, järgib ohutusnõudeid töötamisel tõstemehhanismide haardealas). 10. Tegutseb õnnetusjuhtumi korral vastavalt kokkulepitud juhistele, kutsub professionaalse abi ja teatab õnnetusjuhtumist objektijuhile või tööandjale. 11. Tugineb oma töös algteadmistele energiatõhususest, ehitusfüüsikast (sh soojusisoleerimine, niiskuse- ja hüdroisoleerimine), viimistlustöödega seonduvate ehitusmaterjalide omadustest ja lähtub keskkonna tingimustest. 12. Kasutab oma igapäevatöös arvutit algasemel kasutaja tasemel (vt lisa 1 Digipädevuste enesehindamise skaala) |
| Ettepanekud |

|  |
| --- |
| **B.3 Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1 Hoonete ja rajatiste sise- ja välispindade krohvimine** | **EKR tase 4** |
| Tegevusnäitajad:   1. Valmistab ette krohvitavad pinnad, juhindudes aluspinna seisukorrast, krohvimismaterjalide ja pindade omadustest. 2. Krundib krohvitavad pinnad sobiliku krundiga lähtudes aluspinna omadustest. 3. Krohvib ja armeerib pinnad, lähtudes erinevatest krohvimise meetoditest ja järgides kvaliteedinõudeid. 4. Krundib ja värvib krohvitud pinnad, juhindudes tööülesandest ja materjali tootja kasutusjuhenditest. 5. Hindab olemasoleva krohvipinda seisundit ja kasutatud krohvisegude koostist krohvipindade parandamiseks, juhindudes tööülesandest, krohvimismaterjalide ja pindade omadustest. Parandab krohvipinna, järgides etteantud kvaliteedinõudeid. | |
| **B.3.2 Ehitise ehisdetailide parandamine** | **EKR tase 4** |
| Tegevusnäitajad:   1. Hindab parandamist vajavate pindade seisundit ja kasutatud krohvisegude koostist, lähtudes tööülesandest, materjalide ja pindade omadustest. 2. Valib ehisdetailide parandamiseks õige tehnoloogia, materjalid ja töövahendid. 3. Valmistab ette parandatavate detailide pinnad, juhindudes pinna seisukorrast, materjalide ja pindade omadustest. 4. Taastab ornamentaalsete seina- ja karniisidetailide algse kuju, juhindudes projektist või eskiisist ja järgides kvaliteedinõudeid. Vajadusel valmistab töö teostamiseks vajalikud šabloonid. | |
| **B.3.3 Madalama kvalifikatsiooniga krohvijate nõustamine ja juhendamine** | **EKR tase 4** |
| Tegevusnäitajad   1. Juhendab väiksema kogemusega kolleege, pakub tuge tekkinud probleemide ja küsimuste lahendamisel; aitab tõsta juhendatava töö kvaliteeti, õpetades vajalikke ja kasulikke töövõtteid; 2. Jälgib juhendatava töö kvaliteeti ja kehtestatud nõuetest kinnipidamist; 3. Annab juhendatavale selgesõnaliselt ja õigeaegselt tagasisidet tema tegevuse kohta. | |
| Ettepanekud | |

**VALITAVAD KOMPETENTSID**

|  |  |
| --- | --- |
| **B.3.4 Soojusisolatsiooni liitsüsteemide paigaldamine** | **EKR tase 4** |
| Tegevusnäitajad:   1. Hindab soojusisolatsiooni liitsüsteemidega kaetavate pindade seisundit ja loodsust, kasutades õigeid töövahendeid ja võtteid. Valmistab ette pinnad õigeid kattematerjale ja töövõtteid kasutades (näit parandab vuugid, täidab suuremad ebatasasused), krundib aluspinna. 2. Paigaldab soojusisolatsiooniplaadid, juhindudes pindade seisundi hinnangust, soojusisolatsioonimaterjalide ja pindade omadustest, järgides paigaldusjuhendit ja kvaliteedinõudeid. 3. Paigaldab lisatarvikud (nt sokliprofiilid, liiteprofiilid, vuugiprofiilid ja lindid, tüüblid), juhindudes projektist ja/või paigaldusjuhendist või objekti omapärast. 4. Armeerib välisnurgad ja kogu pinna, järgides paigaldusjuhendit ja pinnale esitatavaid kvaliteedinõudeid. 5. Krundib krohvitavad pinnad, kasutades sobivat krunti ja kruntimismeetodit. Kannab pinnale viimistluskrohvi või paigaldab viimistlusplaadid, järgides etteantud kvaliteedinõudeid ja paigaldusjuhendit. Tagab viimistletava pinna ühtlase tasapinnalise välisilme või soovitud optilise välisilme (näit taotlusliku kumerpinna puhul). | |
| **B.3.8 Kuivkrohvplaatide paigaldamine** | **EKR tase 4** |
| Tegevusnäitajad:   1. Valmistab ette aluspinna, juhindudes aluspinna seisukorrast ning kasutatavate materjalide ja aluspinna omadustest. 2. Ehitab puit- või metallkarkassi konstruktsioonid, sh raskemad ja erikujulised (näit kumer-, kaldpinnad) järgides paigaldusjuhist ja kvaliteedinõudeid. 3. Valib sobivad kuivkrohvplaadid, juhindudes tootejuhendist, ja paigaldab need järgides tootjapoolsest paigaldusjuhendit ja kvaliteedinõudeid. 4. Pahteldab ja armeerib vuugid, pahteldab kruvipead ja parandab löögikohad, järgides vuukide viimistlusjuhendit ja kvaliteedinõudeid. | |
| **B.3.9 Parapetile ja fassaadipindadele plekkdetailide paigaldamine** | **EKR tase 4** |
| Tegevusnäitajad:   1. Selgitab välja parapeti ja fassaadipinna plekkdetailide vajaduse ja nõuded vastavalt projektile, mõõdab plekkdetailid, selgitab välja erisused. 2. Valmistab pinna ette plekkdetailide paigaldamiseks, juhindudes projektist ja esitatud nõuetest. 3. Töötleb plekkdetaile (näit akna-, parapetiplekid), juhindudes tööjoonisest ja materjali omadustest ning tegelikust olukorrast kohapeal. Kasutab õigeid töövahendeid ja -võtteid.   Paigaldab, kinnitab ja tihendab plekkdetailid (näit akna-, parapetiplekid) vastavalt etteantud projektlahendusele ja paigaldusjuhisele, juhindudes valmistus- ja paigaldusnormidest (näit plekkdetailide kalded, ülekatted, ülespöörded, veenina pikkused).   1. Katab paigaldatud plekkdetailid kinni, kaitsmaks neid järgnevate tööde käigus tekkida võivate kahjustuste eest. Kasutab õigeid kattematerjale ja töövõtteid. | |
| Ettepanekud | |

**C-osa**

**ÜLDTEAVE JA LISAD**

|  |  |
| --- | --- |
| **C.1 Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad: | Indrek Peterson, Eesti Ehitusettevõtjate Liit  Kaupo Tammepuu, Vanalinna Ehitus OÜ  Rain Vahtla, Puko OÜ  Jaan Vikat, SIA Caparol Baltica Eesti filiaal  Tiina Friedrichson, Tartu KHK  Terije Jaksen, Tallinna Ehituskool  Margus Mägedi, Marcellus OÜ  Rain Ader, RM Stock OÜ  Hants Olop, Loyatic OÜ |
| 1. Kutsestandardi kinnitaja | Arhitektuuri, Geomaatika, Ehituse ja Kinnisvara Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni alates |  |
| 1. Kutsestandardi versiooni number |  |
| 1. Viide Ametite Klassifikaatorile (ISCO 08) | 7123 Krohvijad |
| 1. Viide Euroopa kvalifikatsiooniraamistikule (EQF) | 4 |
| **C.2 Kutsenimetus võõrkeeles** | |
| Inglise keeles Plasterer, level 4 | |
| Vene keeles | |
| **C.3 Lisad** | |
| Lisa 1 DigComp enesehindamise skaala | |